Cleveland Browns

Historie

Cleveland Browns' historie begynte i 1944 da taximagnaten Arthur B. "Mickey" McBride sikret en franchise til Cleveland for den nye ligaen All-America Football Conference (AAFC). Paul Brown ga navnet sitt til laget og var hovedtrener. Browns begynte å spillte i AAFC i 1946. Laget vant mesterskapstittelen fire sesonger på rad før ligaen ble oppløst i 1949. Laget flyttet da over til det mer veletablerte National Football League (NFL), hvor de fortsatte å dominere. Mellom 1950 og 1955 nådde Cleveland NFL Championship Game hvert år, og vant tre av gangene.
McBride og partnerene hans solgte laget til en gruppe forretningsmenn i Cleveland i 1953 for $600 000, før det ble solgt igjen til en gruppe under ledelse av Art Modell. Modell gav Brown sparken før 1963-sesongen, men bak running back Jim Brown fortsatte laget å vinne. Browns vant mesterskapet i 1964 og nådde finalekampen sesongen etter, hvor de tapte mot Green Bay Packers.
Da AFL og NFL ble sammeslått i forkant av 1970-sesongen ble Cleveland en del av American Football Conerence (AFC). Browns nådde sluttspillet i 1971 og 1972, men fikk problemer på midten av 70-tallet. Med quarterback Brian Sipe klarte Brown å vinne et par kamper hvor de lå under i de siste minuttene, og fikk kallenavnet "Kadiac Kids". Browns klarte derimot aldri å komme seg forbi første runde i sluttspillet. Quarteback Bernie Kosar, som Browns draftet i 1985, ledet laget til AFC Championship-kamper tre ganger på slutten av 80-tallet, men de tapte hver gang mot Denver Broncos. I 1995 annonserte Modell at han skulle flytte Browns til baltimore, som førte til en blanding av sinne og bitterhet blant Clevelands dedikerte tilhengerskare. Forhandlinger og rettslige tvister førte til en avtale hvor Modell fikk flytte laget, men Cleveland behold lagets navn, logo og historie.
Etter tre år uten et lag mens Clevelnd Stadium ble demontert og FirstEnergy Stadium ble bygd opp på samme eiendom, begynte Browns å spille igjen i 1999 under den nye eieren Al Lerner. Laget slet gjennom 2000- og 2010-tallet, med et resultat på 95–224–1 (.298) siden de begynte å spille igjen i 1999. De fikk kun to positive sesonger og en kamp i sluttspillet (2002). Lagets problemer har økt siden 2012 da Lernerfamilien solgte laget til forretningsmannen Jimmy Haslam. I seks sesonger under Haslam gikk laget gjennom fire hovedtrenere og fire general managers, hvor ingen av dem oppnådde suksess. I 2016 og 207 under hovedtrener Hue Jackson gikk Browns 1-31 (.031 (inkludert en sesong uten en eneste seier i 2017), det verste to-årige strekket i NFLs historie, og fikk draft pick #1 totalt i begge årene.

Logoer

Browns er det eneste laget i National Football League om ikke har en logo på hjelmen. Den logoløse hjelmen er også Browns sin offisielle logo. Organisasjonen har brukt flere forskjellige logoer opp gjennom årene; spillernes numre var malt på hjelmene fra 1957 til 1960; og en ubrukt "CB"-logo ble utformet i 1965, For mesteparten av lagets historie har hjelmene vært en blank, mørk oransje arge med en toppstripe i mørk brun med en hvit stripe i midten.
Laget har brukt forskjellige promosjonelle logoer opp gjennom årene, som "Brownie Elf"-maskoten eller en brun "B" i en hvit fotball. Art Modell kvittet seg med Brownie Elf på midten av 60-tallet da han syns den var for barnslig, men nåværende eiere har tatt den i bruk igjen. Dawg Pound-seksjonen på First Energy Stadiums popularitet har ført til at en brun og oransje hund har blitt brukt i sammenheng med forskjellige Browns-arrangementer. Det er fremdeles den oransje, blanke hjelmen som er lagets hovedmerke.
Den 24. februar 2015 offentliggjorde laget sin nye logo og tekstlogo, hvor den eneste forskjellen var små endringer på fargene på hjelmen, mens selve designet ble beholdt som før.

Rivaler

Browns har rivaliseringer med alle tre divisjonsmotstandere i AFC North. Laget har også historiske rivaliseringer med Indianapolis Colts, Denver Broncos, Buffalo Bills og Detroit Lions
Lagets største rival i AAFC var San Francisco 49ers, men dette har stort sett roet seg ned og blitt et relativt venlig forhold ettersom at Browns spiller i AFC og 49ers spiller i NFC. I tillegg var det flere fra 49ers sitt personale som hjalp Browns med oppstarten i 1999, inkludert tidligere President Mike Holmgren som startet sin NFL-karriere i San Francisco. Eierne av 49ers, John York og Denise DeBartolo York bor i Youngstown, Ohio, 60 miles sørøst fra Cleveland. TIdligere placekicker Phil Dawson sammen med reserve-quarterbacken Colt McCoy skrev kontrakt med 49ers i 2014.

Pittsburgh Steelers

Hovedrivaliseringen med Pittsburgh Steelers har fått kallenavnet "The Turnpike Rivalry", og er det eldste av Browns sine feider. Tidligere Browns-eier Art Modell arrangerte hjemmekamper mot Stellers på lørdagskvelder fra 1964 til 1970 for å styrke rivaliseringet. Lagene befinner seg relativt nært hverandre, har hatt omtrent like mye suksess historisk og har delt både spillere og personale. Selv om Cleveland dominerte i de tidligere seriene (laget vant de første åtte møtene og gikk 31–9 på 50- og 60-tallet), ledet Steelers 15–5 på 70-tallet og har vunnet mest siden Browns returnerte til ligaen i 1999 (34–6–1). Steelers har vært dominante på hjemmebane, hvor de har vunnet 42 og tapt 6 kamper siden 1970, inkludert seiersrekker på 16 (1970–85) og 15 kamper (2004–nå).
Steelers holder nå ledelsen 75–58–1. Browns og Steelers møttes i sluttspillet i NFL i 1994 og 2002, hvor Steelers vant begge gangene. Til tross for at det har roet seg i Pittsburgh etter at Modell flyttet laget (Browns er 6–33 mot Steelers etter at de kom tilbake til NFL i 1999, inkludert et tap i sluttspillet) er Steelers fremdeles Clevelands største rival.

Cincinnati Bengals

Rivaliseringen oppstod først på grunn av personlige problemer mellom Paul Brown og Art Modell, men "Battle of Ohio" mellom Browns og Cincinnati Bengals har utviklet seg som følge av de sosiokulturelle forskjellene mellom Cincinnati og Cleveland, de to lagenes delte historie, og de lignende lagfargene, da Brown brukt den samme oransje fargen som Bengals brukte i Browns sine uniformer (Bengals har siden byttet til en lysere oransje). En av grunnene til at Modell flyttet Browns til AFC etter sammenslåingen av AFL og NFL var for å starte en rivalisering med Bengals. Kamper mellom lagene har produsert to av de mest poengrike kampene i NFLs historie. Cincinnati leder totalt 50–41. Til tross for at Bengals leder 26–14 siden Browns begynte å spille i NFL igjen, har kamper mellom de to vært mer kompetitive enn kamper mellom Browns og de andre divisjonsrivalene.

Baltimore Ravens

Rivaliseringen mellom Browns og Ravens oppstod som et resultat av flyttekontroversen, og er heller en feide mellom Art Modell og Ravens enn mellom lagene. Rivaliseringen er mer bitter for Cleveland ettersom at lagets draft picks mellom 1995 og 1998 resulterte i at Ravens vant Super Bowl XXXV. Dersom Browns ikke hadde flyttet kunne det samme laget (draftet av general manager Ozzie Newsome) gitt Browns sin første tittel på 35 år. Bitterheten ble forsterket da Ravens vant sitt andre Super Bowl i 2012. Ravens leder sammenlagt 30–10. Lagene har aldri møttes i sluttspillet.

Detroit Lions

Rivaliseringen med Lions begynte på 50-tallet, da de to lagene møttes fire ganger i mesterskapskamper i NFL. Lions vant tre av kampene, mens Browns vant en. Dette var muligens en av de beste rivaliseringene i NFL på 50-tallet. Siden sammenslåingen i 1970 har lagene møttes mye sjeldnere etter at Browns flyttet til AFC. Fra 2002 til 2014 spilte lagene en årlig sesongoppkjøringskamp kalt "Great Lakes Classic".

Buffalo Bills

Rivaliseringen med Bills har røtter til AAFC hvor laget fra Buffalo med samme navn konkurrerte. Browns og Bills i AAFC spilte seks ganger mot hverandre, inkludert en mesterskapskamp, før Browns ble valgt til sammenslåingen mens Bills ble utelatt. Etter at den nåværende versjonen av Bills ble med i NFL har de to lagene møttes fra tid til annen. Selv om lagene er i forskjellige AFC-divisjoner har det utviklet seg en rolig rivalisering mellom dem på grunn av likheter mellom Buffalo og Cleveland og de dårlige prestasjonene fra begge lagene. Til tross for at feiden er blitt kjent for dårlige kamper, som en 8–0 seier for Browns under en snøstorm i 2007 og en 6-3 seier for Browns hvor deres quarterback Derek Anderson fullførte 2 av 17 pasninger, har det oppstått noen kompetitive øyeblikk, som en sluttspillkamp i 1990 og to kamper som hadde mye å si for lagene sjanse på å nå sluttspillet i 2007 og 2014.
Respekten tilhengerne av Browns har for Bills stammer delvis fra at grunnleggeren av Bills, Ralph Wilson, var en av bare to NFL-eiere som stemte mot å flytte det originale Browns til Baltimore.

Denver Broncos

Browns hadde en kort feide med Broncos som oppstod gjennom tre AFC Championship-kamper fra 1986 til 1989. I 1986 sikret quarterback John Elway uavgjort, med det som senere ble kjent som "The Drive", i Cleveland Municipal Stadium; Broncos vant kampen 23-20 på overtid. Ett år senere møttes lagene igjen i AFC Championship i 1987 i Mile High Stadium. Denver tok ledelsen 21-3 før Browns sin quarterback Bernie Kosar kastet fire touchdowns og utlignet til 31-31 halvveis i fjerde kvarter. Etter en lang drive kastet John Elway en 20-yard touchdown til running back Sammy Winder som gav Denver ledelsen 38-31. Cleveland kjempet seg opp til Devners 8-yard med 1:12 igjen på klokken, men Broncos sin safety Jeremiah Castille rev ballen ut av Browns sin running back Earnest Byner hender på 2-yard-linjen, som senere fikk navnet "The Fumble" av Browns-tilhengere. Broncos plukket opp ballen, gav Cleveland en safety, og vant kampen 38-33. De to lagene møttes igjen i AFC Championship-kampen i 1989 i Mile High Stadium, hvor Broncos vant komfortabelt 37-21.

Tilhengere

En undersøkelse utført av Bizjournal i 2006 bestemte at Browns sine tilhengere var de mest lojale i NFL. Studien, som ikke var vitenskapelig, fokuserte på lojalitet i positive og negative sesonger, tilskuertall og utfordringer tilskuere møtte (som dårlig vær eller lengre perioder med dårlige resultater). Studien påpekte at Browns-tilhengere hadde fylt 99,8% av setene i stadionet de siste syv sesongene, til tross for et totalresultat på 36-76 over den samme perioden.

Dawg Pound

De mest synlige tilhengere kan finnes i Dawg Pound. Dette var originalt navnet gitt til setene i den åpne (øst) enden av den gamle Cleveland Municipal Stadium, og den nåværende utgaven ligge også på østsiden av FirstEnergy Stadium, med hundrevis av tilhengere i oransje og brune farger med diverse hundelignende utstyr. Tilhengerne tok på seg navnet i 1984 etter at medlemmer av laget brukte navnet for å beskrive lagets forsvar.
Den pensjonerte cornerbacken Hanford Dixon som spilte for Browns i hele sin karriere (1981-89) har blitt kreditert med å gi Cleveland Browns sitt forsvar navnet 'The Dawgs' på midten av 1980-tallet. DIxon og lagkamperatene Frank Minnifield og Eddie Johnson bjeffet til hverandre og til tilskuerene på Cleveland Stadium for å få opp stemningen. Det var her navnet Dawg Pound kom fra. Tilhengerne tok navnet i løpet av de neste par årene. Det er på bakgrunn av dette navnet at laget i sin nåværende versjon har brukt en bulldog som sin alternative logo.

Browns Backers

Den største organisasjonen for tilhengere av Browns er Browns Backers Worldwide (BBW). Organisasjonen har omtrent 305 000 medlemmer og Browns Backers-klubber er organisert i alle de store byene i USA, samt i flere militærbaser over hele verden, med den største i Phoenix, Arizona. Organisasjonen har også store klubber i utlandet, inkludert i Egypt, Australia, Japan, Sri Lanka og McMurdo Station i Antarctica. Ifølge Cleveland Browns offisielle fanklubb er de største internasjonale gruppene i Alon Shvut på Vestbredden og Niagara Falls, Canda, hvor Alon Shvut har 129 medlemmer og Niagara har 310.
Etter at tidligere Browns-eier Randy Lerner kjøpte opp den engelske fotballklubben Aston Villa har offisielle butikker for Aston Villa begynt å selge skjorter og fotballer fra Cleveland Browns. Dette har økt interessen i England og forsterket tilknytningen mellom de to lagene. Tilhengere av Aston Villa har startet opp organisasjonen Aston (Villa) Browns Backers of Birmingham.

Kjente tilhengere

Cleveland Browns var Elvis Presleys favorittlag. Dette var fordi hans venn Gene Hickerson - osm han hadde spilt fotball med i ungdommen i Memphis - kom under kontrakt med Browns i 1957 og spilte der i hele sin karriere fram til 1973. Forsvarer Bobby Franklin, som spilte for Browns mellom 1960 og 1966 var også en venn av Presley. Wrestler i WWE Hall of Fame og kommentator Jerry "The King" Lawler - som tilbragte mesteparten av livet sitt i Memphis - tilbragte deler av sin barndom i Cleveland-området og er en tilhenger av Browns. Wrestlerene The Miz og Dolph Ziggler (begge fra Cleveland) er også tilhengere. Baseball-legenden Hank Aaron er en fan. Andre kjente tilhengere inkluderer LeBron James, Arsenio Hall, Drew Carey, Patricia Heaton (faren hennes Chick Heaton var en skribent for The Plain Dealer, som dekket Browns og skrev to bøker om laget), Terri Garr, Martin Mull, Condoleezza Rice, dobbel UFC Heavyweight Champion Stipe Miocic, Valerie Bertinelli (mannen hennes er fra nordøstlige Ohio, og hun hadde en rolle i "Hot in Cleveland"), Machine Gun Kelly, Paul Adelstein, Iron Chef Michael Symon, C. J. McCollum og Brad Paisley.

Ring of Honor

I 2010 etablerte Browns en Ring of Honor som beæret de store spillerne fra lagets fortid ved å ha navnene deres vist rundt det øvre platået på FirstEnergy Stadium. Den første versjonen ble avdekket under åpningskampen på hjemmebane den 19. september 2010, og inkluderte 16 Hall of Femere. I 2018 ble Joe Thomas innlemmet med nummeret 10 363 under navnet - hans NFL-rekord på antall snaps han hadde spilt på rad. I 2019 ble linebacker Clay Matthews, utvalgt til Pro Bowl fire ganger, innlemmet i Ring of Honor.

Media

WKNR (850 AM), WKRK-FM (92.3 FM), og WNCX (98.5 FM) er hovedradiostasjoner for Cleveland Browns Radio Network. Hovedkommentatoren Jim Donovan kommenterer kamper sammen med analytikeren Doug Dieke, tidligere left tackle for Browns, og sidelinjereporteren Nathan Zegura - som ble kjent da han ble suspendert fra åtte kamper for å ha kranglet med dommerne under en kamp i 2018. Ken Carman fra WKRK-FM, Tony Rizzo & Je'Rod Cherry fra WKNR er vertene for nettverkets førkampsprogram, mens Jeff Phelps og Dustin Fox fra WKRK-FM er vertene for nettverkets program etter kampene. WLFM-LP (87.7 FM) sender spanskspråklige kamper for laget.
WEWS-TV (TV channel 5) er lagets hovedkanal på TV og sender Browns-programmering hele året samt kamper i sesongoppkjøring som ikke sendes på andre nettverk. Jay Crawford er hovedkommentater, tidligere quarterback for Browns Tim Couch er ekspertkommentator, og tidligere quarterback for Browns Bernie Kosar og Dustin Fox er sidelinjereportere. SportsTime Ohio (STO) er lagets kabelkringkaster, som sender forskjellige Browns-relaterte programmer i løpet av sesongen og har vært det siden 2006, utenom årene 2014 til 2017.
Browns sin egen produksjonsdivisjon vant to Lower Great Lakes Emmy Awards i 2005. En for en spesialsending til ære for laget som vant NFL Championship i 1964 (The 1964 Championship Show) og en for en reklame (The Paperboy)